ΚΑΝΟΝΙΣΜΟΣ (ΕΚ) αριθ. 1871/96 ΤΗΣ ΕΠΙΤΡΟΠΗΣ της 27ης Σεπτεμβρίου 1996 για τροποποίηση του κανονισμού (ΕΟΚ) αριθ. 3886/92 σχετικά με τον καθορισμό των λεπτομερειών εφαρμογής όσον αφορά τα καθεστώτα πριμοδοτήσεων που προβλέπονται στον τομέα του βοείου κρέατος, και ιδίως όσον αφορά την πληρωμή προκαταβολών Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, για την κοινή οργάνωση αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 1588/96 (2), και ιδίως το άρθρο 4β παράγραφος 8 και το άρθρο 4δ παράγραφος 8, Εκτιμώντας: ότι ο κανονισμός (ΕΟΚ) αριθ. 3886/92 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1504/96 (4), προβλέπει ορισμένους κανόνες σχετικά με την πληρωμή προκαταβολών 7 ότι, λόγω της δύσκολης κατάστασης της αγοράς, πρέπει να επιτραπεί αύξηση του ποσού της προκαταβολής της ειδικής πριμοδότησης και της πριμοδότησης στη θηλάζουσα αγελάδα, καθώς και η προώθηση της αρχικής ημερομηνίας της πληρωμής των εν λόγω προκαταβολών 7 ότι ο εν λόγω κανονισμός πρέπει να αρχίσει να ισχύει αμέσως για να καταστεί δυνατή η πληρωμή των προκαταβολών από την 1η Οκτωβρίου 1996 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το άρθρο 44 παράγραφος 1 τελευταίο εδάφιο του κανονισμού (ΕΟΚ) αριθ. 3886/92 αντικαθίσταται από το ακόλουθο κείμενο: «Ωστόσο, όσον αφορά το ημερολογιακό έτος 1996, η προκαταβολή της ειδικής πριμοδότησης και της πριμοδότησης στη θηλάζουσα αγελάδα μπορεί να λάβει χώρα από την 1η Οκτωβρίου 1996 και τούτο μέχρι ύψους 80 % του ποσού των εν λόγω πριμοδοτήσεων.» Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 27 Σεπτεμβρίου 1996.

[Source: multi_eurlex | Tokens: 1880]